27/09/2011 | Administración LocalMunicipal
Cee
Bases específicas para a contratación laboral temporal de persoal para a Escola Municipal de Música

Aprobadas por resolución da alcaldía de data 14 de setembro de 2011 as bases específicas para a contratación temporal de persoal para a Escola Municipal de Música, publícanse a continuación de xeito íntegro para coñecemento dos interesados e inicio do proceso de contratación. BASES ESPECÍFICAS PARA A CONTRATACIÓN LABORAL TEMPORAL DE PERSOAL PARA A ESCOLA MUNICIPAL DE MÚSICA I.–Obxecto da convocatoria. É obxecto da presente convocatoria a contratación laboral temporal mediante a modalidade contractual de contrato de duración determinada a tempo parcial de cinco (5) horas á semana por obra ou servizo determinado, tipo 501, coa categoría de profesor/docente, cunha duración ata o día 31/12/2011, dos seguintes traballadores: – Un/ha traballador/a como profesor/a de tuba, bombardino, trombón. – Un/ha traballador/a como profesor/a de percusión. – Un/ha traballador/a como profesor/a de frauta. – Un/ha traballador/a como profesor/a de gaita. – Un/ha traballador/a como profesor/a de clarinete. – Un/ha traballador/a como profesor/a de violín. – Un/ha traballador/a como profesor/a de saxofón. Así mesmo, é obxecto da presente convocatoria a contratación laboral temporal mediante a modalidade contractual de contrato de duración determinada a tempo parcial de nove (9) horas á semana por obra ou servizo determinado, tipo 501, coa categoría de profesor/docente, cunha duración ata o día 31/12/2011, dos seguintes traballadores: – Un/ha traballador/a como profesor/a de piano e linguaxe musical. Así mesmo, é obxecto da presente convocatoria a contratación laboral temporal mediante a modalidade contractual de contrato de duración determinada a tempo parcial de dez (10) horas á semana por obra ou servizo determinado, tipo 501, coa categoría de profesor/docente, cunha duración ata o día 31/12/2011, dos seguintes traballadores: – Un/ha traballador/a como profesor/a de acordeón e linguaxe musical. Si ben estes postos son obxecto de convocatoria conxunta, cada participante deberá indicar no anexo I a especialidades ou especialidades ás que desexa concorrer, sendo obxecto de valoración a solicitude unicamente para ditas especialidades. II.–Obxectivos/funcións. O obxectivo xeral desta convocatoria é continuar coa longa tradición musical no noso pobo a través da contratación de nove profesores coa titulación de grado medio, de xeito que se desenvolvan adecuadamente as funcións da Escola Municipal de Música, que son as seguintes: 1. Fomentar desde a infancia o coñecemento e apreciación da música e atender á súa ampla demanda social.2. Procurar unha formación teórico- práctica que permita gozar da práctica individual e de conxunto da música sen limitación de idade.3. Utilizar de forma autónoma e creativa diversas fontes de expresión musical.4. Posibilitar aos alumnos con claras aptitudes a orientación e formación necesaria para acceder aos estudios profesionais de música.5. Axudar, no caso de alumnos novos ou adolescentes, ao proceso de integración e interacción social posibilitándolles o desenvolvemento e ampliación dunha serie de destrezas básicas como: a serenidade, a escoita, a concentración e a creatividade como factores que contribúan ao seu benestar persoal e comunitario.6. Ofrecer un ha ampla gama de ensinanza en torno á música, flexible e ampla que integre a diversidade de posibilidades expresivas que ten a mesma.7. Recoller e difundir as tradicións locais en materia de música e incidir na cultura popular, non só a través da formación dos alumnos/as, senón tamén pola difusión directa mediante as manifestacións artísticas das escolas.8. Organizar actuacións públicas e participar en actividades de carácter aficionado.9. Fomentar no alumnado o interese pola participación en actividades vocais e instrumentais.10. Proporcionar unha ensinanza musical complementaria á práctica docente. III.–Solicitudes e prazo de presentación. As instancias dirixiranse ó Alcalde do Concello de Cee e presentaranse no Rexistro Xeral do Concello de 9 a 13.30 horas, situado na rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, no prazo de dez (10) días hábiles, contados a partir do seguinte ó de publicación das Bases no BOP. IV.–Requisitos. a) Ser maior 16 anos. b) Estar en posesión do título de profesor de música grado medio da especialidade requirida. c) Non padecer enfermidade ou defecto físico que impida o desempeño das funcións propias do posto de traballo. d) Que non fora separado mediante expediente disciplinario do servizo da Administración. e) Non estar incurso en causas de incompatibilidade de conformidade co establecido na Lei 53/84, do 26 de decembro, do persoal ó servizo das administracións públicas. V.–Documentación. Os aspirantes ó posto deberán aportar, xunto coa solicitude en modelo normalizado que figura no anexo, o currículum vitae acompañado de copias compulsadas dos méritos, así como declaración xurada en como non teñen incompatibilidades, que os datos aportados son certos e que se someten ao establecido nas presentes bases. De conformidade co disposto na base VI das bases xerais de contratación de persoal laboral temporal, as persoas que desexen traballar en réxime laboral temporal no Concello de Cee teñen a carga de presentar tódolos datos persoais e profesionais que poidan ser obxectos de avaliación en cada praza concreta debidamente cotexados. Os datos que non consten como presentados non serán obxecto de avaliación. VI.–Baremo aplicable. Será de aplicación o baremo contemplado nas bases xerais de contratación de persoal laboral temporal publicadas no BOP número 104 do día 7 de maio do 2008 na súa Base III.1 para prazas nas que se esixa unha titulación de licenciado/diplomado universitario (ou titulación universitaria equivalente). O devandito baremo aplicable é o seguinte: Sobre un máximo de dez puntos. a) Formación profesional teórico-práctica en materias relacionadas coa praza obxecto de selección: – 0.10 puntos por cada 30 horas de formación en cursos, másters e análogos, ata un máximo de 1 punto – 0.25 puntos por títulos académicos oficiais distintos do esixido, ata un máximo de 1 punto. No caso de que as titulacións poidan plantexar algunha dúbida, o tribunal será o órgano encargado de resolvela. b) Experiencia profesional: a razón de 0.05 puntos por mes traballado en cometidos semellantes ós da praza obxecto da convocatoria, ata un máximo de 1 punto. c) Por coñecemento da lingua galega: – Curso de iniciación: 0,25 puntos. – Curso de perfeccionamento: 0,25 puntos. – Curso de especialización: 0,50 puntos. Neste apartado a puntuación máxima é de 1 punto. d) Test xerais e/ou probas teórico-prácticas segundo o temario que se adxunta como anexo IV: 6 puntos. A entrevista curricular no caso de ser necesaria non se puntuaría. VII.–Publicidade e desenvolvemento das probas. As presentes bases son específicas para esta praza e complementan ó reflexado nas bases xerais. Unha vez aprobadas pola Alcaldía-Presidencia e expirado o prazo de presentación de instancias e documentación, o alcalde dictará Resolución no prazo máximo de dez (10) días hábiles, pola que se declarará aprobada a lista provisional de admitidos e excluídos con indicación, se é o caso, dos motivos de exclusión, así como nomeando ós integrantes do tribunal cualificador. Esta resolución será publicada no taboleiro de anuncios da Casa do Concello e dentro dos dez (10) días hábiles seguintes ó desta última publicación poderanse subsanar os posibles defectos ou omisións na documentación presentada de acordo co artigo 71 da Lei 30/1992, de 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese e unha vez rematado o prazo de subsanacións a Alcaldía aprobará a lista definitiva de admitidos e excluídos que será publicada igualmente no taboleiro de anuncios da Casa do Concello. Nesta última publicación incluirase ademais a composición nominal do tribunal de selección (titulares e suplentes) ós efectos das posibles recusacións. A publicación dos sucesivos anuncios efectuarase no taboleiro de anuncios da Casa do Concello. VIII.–Composición do tribunal. O tribunal axustarase á estrutura do tribunal disposta na base IX das bases xerais de contratación de persoal laboral temporal. IX.–Inclusión dos candidatos non seleccionados en listas de substitución. Os candidatos admitidos que cumprindo os requisitos para participar neste proceso selectivo, non fosen seleccionados pasarán a formar parte das listas de substitución municipais para o posto ofertado ordenándoos por data de incorporación e orde de puntuación da máxima á mínima. En Cee, a 20 de setembro de 2011. O ALCALDE EN FUNCIÓNS (Resolución alcaldía de data 13/09/2011) Asdo. Juan Bautista Areas Lestón ANEXO I SOLICITA: Se me teña por presentado e admitido ó proceso selectivo para a contratación temporal de 9 traballadores para o servizo “persoal para a Escola Municipal de Música”, de acordo coas bases aprobadas para a citada convocatoria para as seguintes especialidades: ESPECIALIDADE:. ESPECIALIDADE:. ESPECIALIDADE:. ESPECIALIDADE:. ESPECIALIDADE:. En Cee, a ………. de ………… de 2011. Asdo.: ………………………………………… ANEXO II D. ………………………………………………………………………. Con D. N. I.: …………………………. E domicilio a efectos de notificacións en: ………………………………………………………………………………………………………………………………………………………………………………………………………………………………………………………………………………………………………. Para os efectos de presentación ao proceso selectivo para o persoal para a Escola Municipal de Música, de acordo coas bases aprobadas para a citada convocatoria. DECLARO 1. Que non estou incursa en causas de incompatibilidade de conformidade co establecido na Lei 53/84, do 26 de decembro, do persoal ao servizo das administracións públicas.2. Non padecer enfermidade ou defecto físico que impida o desempeño das funcións propias do posto de traballo.3. Non ter sido separado mediante expediente disciplinario do servizo da Administración.4. Que os datos aportados son certos e que se someten ao establecido nas bases da convocatoria. Cee, a ………. de …………. de 2011. Asdo. …………………………………. ANEXO III D. ………………………………………………………………………. Con D. N. I.: …………………………. E domicilio a efectos de notificacións en: …………………………………………………………………………………………………………………………………………………………………………………………………………………………………………………………………………………… Para os efectos de presentación a este proceso selectivo, de acordo coas bases aprobadas para a citada convocatoria SOLICITO Non ser incluído nas listas de substitución municipais para o posto ofertado. Cee, a ………. de …………. de 2010 Asdo. …………………………………. ANEXO IV Tema 1 A música na Lei orgánica de ordenación xeral do sistema educativo (L. O. G. S. E.): normas de desenvolvemento. Organización dos conservatorios de música: funcións dos seus órganos directivos e colexiados; os órganos de coordinación docente. Tema 2 Valoración da propia especialidade no contexto do ensino musical de carácter profesional. A súa relación cos obxectivos xerais establecidos na nova ordenación do sistema educativo. A súa relación con outras disciplinas, e criterios sobre a súa función no proxecto do centro. Tema 3 Características do desenvolvemento evolutivo do neno e do adolescente. A súa aplicación no ensino musical. Principios psicopedagóxicos e didácticos do ensino da especialidade pola que se opta nos distintos niveis. Tema 4 A programación: principios psicopedagóxicos e didácticos; vinculación co proxecto curricular. Estrutura das unidades didácticas: concreción e aplicacións nos graos elemental e medio da especialidade correspondente. Tema 5 A avaliación. Función dos criterios de avaliación. Avaliación do alumno e do proceso de ensino-aprendizaxe. Procedementos e instrumentos de avaliación. A autoavaliación. A coavaliación. A cualificación. A recuperación. Tema 6 A acción tutela nos centros de música. Funcións e actividades tutelares. O titor e a súa relación co equipo docente e cos alumnos. O papel da familia na educación musical. Colaboración de profesores e pais nas distintas etapas educativas. Tema 7 A clase colectiva e a súa función no proceso educativo. Didáctica e metodoloxía da clase en grupo. Estrutura das unidades didácticas.